**“Podržimo i osnažimo dijete i obitelj”**

POZIV NA TRIBINU

Centar za pružanje usluga u zajednici Klasje Osijek u listopadu 2019. započeo je provedbu projekta „Podržimo i osnažimo dijete i obitelj“. Projekt financira Europska unija iz Europskog socijalnog fonda (ESF), a ukupna vrijednost projekta je 5.987.667,50 kn.

Projekt će osnažiti izvaninstitucijsku podršku djeci i mladima bez odgovarajuće roditeljske skrbi i njihovim obiteljima u Osječko-baranjskoj županiji. U sklopu projekta provodi se i kampanja, kojoj je cilj povećati stupanj osviještenosti i senzibilizacije javnosti o prednostima udomiteljstva.

**Pozivamo vas na tribinu o udomiteljstvu za djecu „Kako postati udomitelj“ koja će se održati u Valpovu, u srijedu 28.10.2020. u 17 sati u prostoru Centra kulture „M.P.Katančića, na adresi Trg kralja Tomislava 2.**

Tribina će obuhvatiti sljedeće teme:

1. Predstavljanje projekta “Podržimo i osnažimo dijete i obitelj”
2. Zakonski okvir udomiteljstva i uloga centara za socijalnu skrb
3. Osobna iskustva udomitelja za djecu

Predavači: Mobilni tim CZPUZ Klasje Osijek, tim za udomiteljstvo CZSS Valpovo i udomitelji s područja CZSS Valpovo.

Pozivamo sve zainteresirane da se pridruže.

Sve detaljnije informacije o projektu mogu se pronaći na internetskoj stranici Centra za pružanje usluga u zajednici Klasje Osijek (podo.klasje.hr).